షాహాబ్ ఆలం

షాహాబ్ ఆలం (నేపాలీ : शाहब आलम ) నేపాలీ క్రికెటర్. ఆయన కుడిచేతి బ్యాట్స్‌మన్  ఎడమచేతి ఆర్థోడాక్స్ స్పిన్నర్.  ఆయన ఏప్రిల్ 2021లో నెదర్లాండ్స్‌పై నేపాల్ తరపున అరంగేట్రం చేశాడు.

ఆయన దేశీయ క్రికెట్‌లో త్రిభువన్ ఆర్మీ క్లబ్‌కు ప్రాతినిధ్యం వహిస్తాడు.

క్రీడా జీవితం
షాహాబ్ ఆలం 2017 ఐసిసి ఆసియా అండర్-19 ప్రపంచ కప్ క్వాలిఫైయర్‌లో నేపాల్ జాతీయ అండర్-19 క్రికెట్ జట్టుకు ప్రాతినిధ్యం వహించి 10.08 సగటుతో 12 వికెట్లు పడగొట్టాడు. ఆయన 2017 ఏసీసీ అండర్-19 తూర్పు ప్రాంతంలో జరిగిన ఫైనల్‌లో హాంకాంగ్‌తో జరిగిన మ్యాచ్‌లో 15 పరుగులకు మూడు వికెట్లు పడగొట్టాడు, నేపాల్ 2017 ఏసీసీ అండర్-19 ఆసియా కప్‌కు అర్హత సాధించింది. భారతదేశంతో జరిగిన అండర్-19 ఆసియా కప్ మ్యాచ్‌లో 11 పరుగులకు రెండు కీలకమైన వికెట్లు పడగొట్టి తన జట్టును గెలిపించడంలో సహాయపడ్డాడు. 

ఆయన 2018లో రూ. 150,000 వేలానికి బిడ్‌ను సంపాదించాడు, పోఖారా ప్రీమియర్ లీగ్‌లోని బిరత్‌నగర్ టైటాన్స్‌కు అమ్ముడయ్యాడు. ఆయన 2019 ప్రైమ్ మినిస్టర్ కప్‌లో రెండవ అత్యధిక వికెట్లు తీసుకున్న బౌలర్‌గా నిలిచి ఆరు మ్యాచ్‌ల్లో 8.75 సగటుతో 16 వికెట్లు పడగొట్టాడు.

ఆలం 2020 గౌతమ్ బుద్ధ కప్‌లో టీమ్ నారాయణి తరపున ఆడాడు, 7.25 సగటుతో నాలుగు వికెట్లు పడగొట్టాడు. ఆయన 2019–20 మన్మోహన్ మెమోరియల్ నేషనల్ వన్డే కప్‌లో నాలుగు మ్యాచ్‌లలో 9.00 సగటుతో 10 వికెట్లు పడగొట్టాడు.

ఆయన 2021 ప్రైమ్ మినిస్టర్ కప్‌లో అతను రెండవ అత్యధిక వికెట్లు తీసిన బౌలర్‌గా నిలిచి ఐదు మ్యాచ్‌ల్లో 12.66 సగటుతో 12 వికెట్లు పడగొట్టాడు. ఆయన ప్రావిన్స్ నంబర్ 1తో జరిగిన మ్యాచ్‌లో నాలుగు వికెట్లు పడగొట్టినందుకు అతనికి మ్యాన్ ఆఫ్ ది మ్యాచ్ అవార్డు లభించింది. ఆయన ఖతార్‌తో జరిగిన టీ20ఐ సిరీస్ కోసం క్లోజ్డ్ క్యాంప్‌ల కోసం 18 మంది సభ్యుల జాతీయ జట్టులోకి  ఎంపికయ్యాడు, కానీ ఖతార్‌లో పెరుగుతున్న కోవిడ్  -19 కేసుల కారణంగా పర్యటన చివరికి వాయిదా పడింది. 

ఆలం తరువాత 2020–21 నేపాల్ ట్రై-నేషన్ సిరీస్కో కోసం 15 మంది సభ్యుల జాతీయ జట్టులోకి ఎంపికయ్యాడు, 2021 ఏప్రిల్ 17న నెదర్లాండ్స్‌తో జరిగిన టీ20ఐ మ్యాచ్‌లో అరంగేట్రం చేశాడు.  అతను సిరీస్‌లోని మూడు మ్యాచ్‌లలో 2 వికెట్లు పడగొట్టాడు.
మూలాలు

వర్గం:1999 జననాలు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు
వర్గం:నేపాల్ క్రికెట్ క్రీడాకారులు
వర్గం:నేపాల్ టీ20 క్రికెట్ క్రీడాకారులు